Londonska škola ekonomije i političkih nauka
Londonska škola ekonomije i političkih nauka () je javni istraživački univerzitet u Londonu koji je sastavni dio federiranoga Univerziteta u Londonu. Škola je šire poznata pod skraćenim engleskim nazivom LSE. Škola je osnovana 1895. godine od strane članova Fabijanskog društva Sidney Webb, Beatrice Webb i George Bernard Shaw. Škola se federiranome Univerzitetu u Londonu 1900. godine kao njegov Ekonomski fakultet, dok je akademske titule počeo da dodjeljuje 1902. godine. Unatoč tome što u nazivu nosi riječ "ekonomije", LSE organizuje nastavu i istraživana u širem spektru pravnih studija i društvenih nauka u ukupno 26 akademskih odjeljenja i instituta. Istraživanja i predavanja uključuju i domen matematike, statistike, medija, društvene geografije, javnih poslova i međunarodne istorije. Škola je prepoznata kao jedna od vodećih univerziteta za društvene nauke u svijetu.

LSE je lociran u centralnom Londonu, u blizini ruba Covent Gardena i Holborna. Taj je dio grada poznat pod istorijskim nazivom Clare Market. Školu pohađa oko 10.600 studenata i nešto više od 3.000 zaposlenika i ukupan mu je prihod oko 299,6 miliona funti u akademskoj godini 2014/15, od čega je 27,1 miliona funti došlo u obliku istraživačkih potpora. Na LSE-ju je pristuno 150 nacionalnosti među studentskim tijelom i škola ima najveći postotak stranih studenata (njih 70 %) od svih britanskih univerziteta i na 2. je mjestu na svijetu po udjelu stranih studenata. Škola je dio takozvanog akademskog zlatnog trougla koji čine institucije sa vrlo intenzivnim istraživačkim radom.

LSE je konstantno rangiran među najboljim univerzitetima u Britaniji i na svijetu. Škola ima najviši postotak vodećih istraživanja u svijetu u odnosu na sve univerzitete u zemlji prema podacima iz 2008. godine. Škola se nalazi među najselektivnijim univerzitetima na svijetu i ima najnižu stopu primljenh kandidate za studije u odnosu na sve univerzitete u Britaniji. LSE je obrazovao mnoge istaknute alumne uključujući nekoliko Nobelovih laureata i mnogo stranih državnih poglavara.

Izvori

Vanjske veze 

 
 LSE studenstka unija
 LSE studentski list

Nastanci 1895.
Škola ekonomije i političkih nauka
Univerziteti u Engleskoj
Asocijacija univerziteta Evrope